CELEX: 32017R1477
Language: et
Date: 2017-08-11 00:00:00
Title: Komisjoni rakendusmäärus (EL) 2017/1477, 11. august 2017, millega muudetakse määrust (EÜ) nr 1051/2009 teatavate kaupade klassifitseerimise kohta kombineeritud nomenklatuuris

17.8.2017   
            
            
               ET
            
            
               Euroopa Liidu Teataja
            
            
               L 211/6
            
         KOMISJONI RAKENDUSMÄÄRUS (EL) 2017/1477,
   11. august 2017,
   millega muudetakse määrust (EÜ) nr 1051/2009 teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Määrusega (EÜ) nr 1051/2009 (2) klassifitseeris komisjon nimetatud määruse lisa tabeli esimese veeru punktis 2 kirjeldatud uue neljarattalise sõiduki CN-koodi 8701 90 90 alla.
            
         
               (2)
            
            
               Kohtuasjas C-91/15 Kawasaki (3) otsustas Euroopa Kohus, et määruse (EÜ) nr 1051/2009 lisa tabeli punkt 2 on kehtetu sedavõrd, kui see klassifitseerib kõnealuse sõiduki nõukogu määruse (EMÜ) nr 2658/87 (4) (mida on muudetud määrusega (EÜ) nr 948/2009 (5)) I lisas sätestatud kombineeritud nomenklatuuri alamrubriiki 8701 90 90, mitte kombineeritud nomenklatuuri alamrubriikidesse 8701 90 11 – 8701 90 39.
            
         
               (3)
            
            
               Õiguskindluse huvides on asjakohane jätta välja sätted, mis ei ole enam kohaldatavad liidu õiguskorras. Kehtetuks tunnistatud säte tuleks seepärast välja jätta, et hoida ära võimalikke lahknevusi teatavate sõidukite tariifsel klassifitseerimisel ning tagada liidus kombineeritud nomenklatuuri ühetaoline kohaldamine.
            
         
               (4)
            
            
               Seepärast tuleks määrust (EÜ) nr 1051/2009 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1051/2009 lisa tabeli punkt 2 jäetakse välja.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. august 2017
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Komisjoni 3. novembri 2009. aasta määrus (EÜ) nr 1051/2009 teatavate kaupade klassifitseerimise kohta kombineeritud nomenklatuuris (ELT L 290, 6.11.2009, lk 56).
   
      (3)  Kohtuotsus, Euroopa Kohus, 22. september 2016, Kawasaki Motors Europe, C-91/15, ECLI:EU:C:2016:716.
   
      (4)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      (5)  Komisjoni 30. septembri 2009. aasta määrus (EÜ) nr 948/2009, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 287, 31.10.2009, lk 1).